రష్యా వైమానిక దళం
రష్యన్ ఎయిర్‌ఫోర్స్ (Russian Air Force) (Russian: Военно-воздушные силы России, లిప్యంతరీకరణ: "వోయెన్నో-వోజ్డుష్నై సిలీ రోస్సీ" ) అనేది రష్యా దేశ వైమానిక దళం. 2,749 విమానాలతో ఇది ప్రపంచంలో రెండో అతిపెద్ద వైమానిక దళంగా గుర్తించబడుతుంది. ప్రస్తుతం దీనికి కల్నల్ జనరల్ అలెగ్జాండర్ జెలిన్ నేతృత్వం వహిస్తున్నారు. రష్యా నావికా దళానికి సొంత వైమానిక విభాగం ఉంది, దాని పేరు రష్యన్ నావల్ ఏవియేషన్, ఇది మాజీ సోవియట్ "ఏవియాత్సియా వోయెన్నో మార్స్‌కోగో ఫ్లోటా" ("నావల్ ఏవియేషన్") లేదా "AV-MF"గా కూడా గుర్తిస్తారు) గా ఉండేది.
1991-92లో సోవియట్ యూనియన్ రద్దు చేయబడిన తరువాత మాజీ సోవియట్ వైమానిక దళం యొక్క భాగాల నుంచి ఈ వైమానిక దళాన్ని ఏర్పాటు చేశారు. బోరిస్ యెల్ట్‌సిన్ రష్యా సమాఖ్యలో రక్షణ మంత్రిత్వ శాఖను 1992 మే 7న ఏర్పాటు చేశారు, ఇదే తేదీని కొత్త వైమానిక దళం ఏర్పడిన రోజుగా పరిగణించడం జరుగుతుంది. ఈ సమయం నుంచి, వైమానిక దళానికి వనరుల కొరత కారణంగా తీవ్రమైన ఎదురుదెబ్బలు తగిలాయి, తద్వారా దీని పరిమాణం నిరంతరం క్షీణిస్తూ వచ్చింది. వ్లాదిమీర్ పుతిన్ రష్యా సమాఖ్య అధ్యక్షుడిగా బాధ్యతలు స్వీకరించిన తరువాత, మొత్తం సైనిక దళాలకు నిధుల కేటాయింపులను బాగా పెంచారు. సుశిక్షితులైన పైలెట్‌ల పరంగా యుద్ధ సామర్థ్యాన్ని పెంచడానికి, సమృద్ధ శిక్షణ వనరులతో మెరుగైన నిర్వహణలో ఉన్న విమానాలను ఉపయోగించడానికి ఈ ఆర్థిక వనరుల పెంపు దోహదపడిందా లేదా అనేది ఇప్పటికీ స్పష్టంగా తెలియాల్సి ఉంది.
డిసెంబరు 1991లో సోవియట్ యూనియన్ పదిహేను గణతంత్ర దేశాలుగా విభజించబడిన తరువాత, కొత్తగా ఏర్పడిన స్వతంత్ర రాజ్యాల మధ్య సోవియట్ వైమానిక దళాల - "VVS" యొక్క విమానాలు మరియు సిబ్బందిని విభజించారు. సోవియట్ వైమానిక దళాల మాజీ డిప్యూటీ కమాండర్-ఇన్-ఛీఫ్ జనరల్ ప్యోతర్ డెయ్నెకిన్ 1991 ఆగస్టు 24న కొత్త సంస్థకు మొట్టమొదటి కమాండర్‌గా మారారు. ఆధునిక యుద్ధ విమానాల్లో ఎక్కువ భాగాన్ని మరియు 65% సిబ్బందిని రష్యా పొందింది. మాజీ సోవియట్ VVSలోని ప్రధాన కమాండ్‌లు - లాంగ్ రేజ్ ఏవియేషన్, మిలిటరీ ట్రాన్స్‌పోర్ట్ ఏవియేషన్ మరియు ఫ్రాంటల్ ఏవియేషన్‌లకు కొద్దిస్థాయి మార్పులతో రష్యన్ VVS కమాండ్‌లుగా పేర్లు మార్చారు. అయితే, తమ భూభాగాల్లో ఉన్న అనేక రెజిమెంట్‌లు, విమానాలు మరియు సిబ్బందిని కొత్తగా ఏర్పడిన దేశాలు తమ దళాలుగా ప్రకటించుకున్నాయి, తద్వారా ఇవి కొత్త దేశాల వైమానిక దళాలుగా మారాయి. బెలారస్ మరియు ఉక్రేయిన్ దేశాల్లోని కొన్ని విమానాలను (Tu-160 యుద్ధ విమానాల వంటివి) రష్యాకు తిరిగి పంపారు, కొన్నిసార్లు దీనికి బదులుగా రుణాల్లో తగ్గింపులను అందించడం జరిగింది. వీటితోపాటు కజకిస్థాన్‌లోని డోలోన్‌లో ఉన్న ఒక లాంగ్ రేంజ్ ఏవియేషన్ డివిజన్‌ను కూడా రష్యాకు అప్పగించారు.
1990వ దశకంలో, సైనిక దళాలకు ఎదురైన తీవ్రమైన ఆర్థిక వనరుల కొరత వైమానిక దళాన్ని కూడా ప్రభావితం చేసింది. పైలెట్‌లు మరియు ఇతర సిబ్బంది కొన్నిసార్లు నెలసరి వేతనాలు కూడా పొందలేని పరిస్థితి ఏర్పడింది, అప్పడప్పుడు వీరు తీవ్ర నిరాశకు లోనయ్యారు: దూర ప్రాచ్యంలోని యెలిజోవోలో ఉన్న మిగ్-31 (MiG-31) పైలెట్‌లు కొన్ని నెలలుగా తమకు చెల్లించాల్సిన వేతన బకాయిలను చెల్లించాలని కోరుతూ 1996లో నిరాహార దీక్ష చేశారు, చివరకు ఇతర పనుల కోసం ఉద్దేశించిన నిధులను మళ్లించడం ద్వారా ఈ సమస్యను పరిష్కరించారు. కొరత ఫలితంగా, మౌలిక సదుపాయాలు కూడా క్షీణించాయి, 1998లో, 40% మిలిటరీ వైమానిక స్థావరాలకు మరమత్తులు చేయాల్సిన పరిస్థితి ఏర్పడింది. పుతిన్ అధికారంలోకి వచ్చిన తరువాత మాత్రమే ఈ పరిస్థితిలో మెరుగుదల కనిపించింది, పుతిన్ ప్రభుత్వం సైనిక దళాలకు నిధుల కేటాయింపులను పెంచి వాటిని ఆదుకుంది.
మొదటి చెచెన్యా యుద్ధం (1994–1996) మరియు రెండో చెచెన్యా యుద్ధం (1999–2002) లో "VVS" పాల్గొంది. భూస్వరూపానికి సంబంధించిన సమస్యలు, ఎక్కువగా నిర్దిష్ట లక్ష్యాలు లేకపోవడం, తీవ్రవాదుల వద్ద ఉపరితలం నుంచి ఆకాశంలోని లక్ష్యాలను ఛేదించే క్షిపణులు స్టింజెర్ మరియు స్ట్రెలా-2M ఉండటం వలన ఈ యుద్ధాలు "VVS"ను అనేక ఇబ్బందులకు గురిచేశాయి.
1990వ దశకంలో, సుఖోయ్ రూపకల్పన విభాగం ఒక ప్రత్యామ్నాయ యుద్ధ విమానం T-60Sను రూపొందించింది. ఈ యుద్ధ విమానం ఉత్పాదక దశకు చేరుకోలేదు. మధ్యలో ఆగిపోయిన మరో యుద్ధ విమాన రూపకల్పన ప్రాజెక్టు మిగ్ 1.42.
మాజీ సోవియట్ వాయు రక్షణ దళాలు రష్యా నియంత్రణలో పలు సంవత్సరాలపాటు స్వతంత్రంగా ఉన్నాయి, 1998లో ఇవి వైమానిక దళాలలో విలీనమయ్యాయి. అధ్యక్షుడు బోరిస్ యెల్ట్‌సిన్ జారీ చేసిన ఆదేశంతో 1997 జూలై 16న రెండు దళాల విలీనం జరిగింది. 1998లో మొత్తంమీద 580 యూనిట్‌లు మరియు సంస్థలు రద్దు చేయబడ్డాయి, 134 విభాగాలను పునర్వ్యవస్థీకరించారు, 600లకుపైగా విభాగాలకు కొత్త అధికారిక పరిధి ఇచ్చారు. దళాల పునఃపంపిణీతో 95% విమానాలు, 98% హెలికాఫ్టర్‌లు, 93% విమాన నిరోధక క్షిపణి వ్యవస్థలు, 95% రేడియో సాంకేతిక దళాల పరికరాలు, 100% యుద్ధవిమాన-నిరోధక క్షిపణులు, 60%పైగా వైమానిక యుద్ధసామాగ్రి ప్రభావితమయ్యాయి. 600,000 టన్నులకుపైగా యుద్ధసామాగ్రిని ఇతర ప్రాంతాలకు తరలించారు, 3500 విమానాలకు స్థావరాలను మార్చారు. మిలిటరీ రవాణా కోసం ఉద్దేశించిన వైమానిక దళానికి చెందిన విమానాలు 40,000కుపైగా కుటుంబాలను కొత్త నివాస ప్రాంతాలకు తరలించాయి.
వైమానిక దళంలో సిబ్బంది సంఖ్య 185 000కు పడిపోయింది, మాజీ సోవియట్ యూనియన్ వైమానిక దళంలో సిబ్బంది సంఖ్య 318,000 వద్ద ఉండటం గమనార్హం. వీటిలో 1000 కల్నల్ ఉద్యోగాలతోపాటు, 123,500 మంది ఉద్యోగాలను రద్దు చేశారు. 14 మంది కల్నల్ జనరళ్లతోపాటు, మొత్తం 46 మంది జనరల్ హోదా వ్యక్తులు రాజీనామా చేశారు, అంతేకాకుండా మొత్తంమీద 3000 మంది ఇతర సిబ్బంది రాజీనామాలు సమర్పించారు. 1998 డిసెంబరు 29న వాయు రక్షణ దళాల మాజీ అధికారి మరియు డెయ్నెకిన్ తరువాత విలీనమైన దళానికి కొత్త కమాండర్ ఇన్-ఛీఫ్‌గా పనిచేసిన కల్నల్ జనరల్ అనటోలీ కోర్నుకోవ్ రష్యా రక్షణ శాఖ మంత్రికి దళాలకు సంబంధించిన పనిని అత్యవసరంగా పూర్తి చేయాలని నివేదించారు. జనరల్ కోర్నుకోవ్ వైమానిక దళం కోసం మాస్కో ప్రధాన కేంద్రానికి 20 కి.మీ. ఉత్తరంగా ఉన్న బాలాషిఖా సమీపంలోని జార్యాలో కొత్త ప్రధాన కార్యాలయాన్ని ఏర్పాటు చేశారు, ఈ ప్రదేశం మాజీ PVO సెంట్రల్ కమాండ్ స్థావరంగా ఉండేది, ఇక్కడి నుంచే CIS ఉమ్మడి వాయు రక్షణ వ్యవస్థ ఆదేశాలు జారీ చేస్తుంది.
జనరల్ కోర్నుకోవ్ తరువాత 2002లో జనరల్ వ్లాదిమీర్ మిఖాయిలోవ్ వైమానిక దళ సారథ్య బాధ్యతలు చేపట్టారు.
డిసెంబరు 2003లో ఆర్మీ యొక్క వైమానిక ఆస్తులు-ఎక్కువగా హెలికాఫ్టర్‌లు-VVSకు బదిలీ చేయబడ్డాయి, చెచెన్యాలో 2002 ఆగస్టు 19న మి-26 (Mi-26) హెలికాఫ్టర్ కూల్చివేయడంతో 19 మంది మృతి చెందారు, దీంతో ఈ హెలికాఫ్టర్‌లను వైమానిక దళానికి బదిలీ చేయాలని నిర్ణయించారు. మాజీ ఆర్మీ విభాగాన్ని దాని పూర్వ రూపంలోనే ఉంచారు, పదాతి దళాలకు ప్రత్యక్ష మద్దతు ఇవ్వడం కోసం ఇది ఉద్దేశించబడింది, వారికి వ్యూహాత్మక వాయు మద్దతు అందించడం, వ్యూహాత్మక వైమానిక నిఘా నిర్వహించడం, ఎయిర్‌బర్న్ దళాలను రవాణా చేయడం, వారి చర్యలకు దాడి మద్దతు అందించడం, ఎలక్ట్రానిక్ యుద్ధం, ప్రధాన యుద్ధరంగ అడ్డంకులను ఏర్పాటు చేయడం మరియు ఇతర పనుల ద్వారా ఇది పదాతి దళాలకు మద్దతు ఇస్తుంది. ప్రస్తుతం ఆర్మీ ఏవియేషన్ విభాగం యొక్క అధిపతి ద్వారా నిర్వహించబడుతున్న మాజీ ఆర్మీ ఏవియేషన్‌కు 2007 మధ్య కాలంలో లెప్టినెంట్ జనరల్ అనటోలీ సుర్ట్‌సుకోవ్ నేతృత్వం వహిస్తున్నారు.
అక్టోబరు 2004లో టుపోలెవ్ టు-22M3 (Tupolev Tu-22M3) యుద్ధ విమానాలను ఉపయోగించే 200 మరియు 444వ బాంబర్ ఏవియేషన్ రెజిమెంట్‌లు మరియు 28th, 159, 790, మరియు 941వ ఫైటర్ ఏవియేషన్ రెజిమెంట్‌లు, సుఖోయ్ సు-24 (Sukhoi Su-24) లను ఉపయోగించే 302వ మరియు 959వ రెజిమెంట్‌లు మరియు సుఖోయ్ సు-25 విమానాలను ఉపయోగించే 187 మరియు 461వ రెజిమెంట్‌లను రద్దు చేయనున్నట్లు ప్రకటించారు. అయితే ఈ రద్దు చర్యలు సఫలం కాలేదు.
వైమానిక దళం పైలెట్ శిక్షణ కోసం వనరుల కొరతతో ఇబ్బంది పడటం కొనసాగింది. 1990వ దశకంలో రష్యా పైలెట్‌లు అమెరికా సంయుక్త రాష్ట్రాల వైమానిక దళంలో పైలెట్‌లతో పోలిస్తే సుమారుగా 10% శిక్షణ గంటలు మాత్రమే పొందారు. IISS మిలిటరీ బ్యాలెన్స్ యొక్క 2007 సంచిక వ్యూహాత్మక వైమానిక దళాలకు చెందిన పైలెట్‌లకు ఏడాదికి 20–25 గంటలు, 61వ ఎయిర్ ఆర్మీ పైలెట్‌లు (మాజీ మిలిటరీ రవాణా వైమానిక దళం) ఏడాదికి 60 గంటలు, VVS నియంత్రణలోని ఆర్మీ ఏవియేషన్ ఏడాదికి 55 గంటల శిక్షణ సమయాన్ని పొందినట్లు తెలియజేసింది.
జనరల్ మిఖాయిలోవ్ తరువాత వైమానిక దళ సారథ్య బాధ్యతలను 2007లో జనరల్ కల్నల్ అలెగ్జాండర్ జెలిన్ చేపట్టారు. ఆగస్టు 2007లో జెలిన్ మాట్లాడుతూ, 2011నాటికి వైమానిక దళానికి అధునాతన మానవరహిత వైమానిక వాహనాలు (అన్‌మ్యాన్డ్ ఏరియల్ వెహికల్స్) (UAV) లు సమకూరతాయని చెప్పారు, ఈ మానవరహిత యుద్ధ విమానాలకు 400 కిలోమీటర్లు (250 మైళ్లు) మరియు 12 గంటల వరకు ఆకాశంలో ప్రయాణించగల సామర్థ్యం ఉంటాయని వెల్లడించారు. స్థిరమైన మరియు తిరిగే-రెక్కల రకాలతో తయారయ్యే ఈ రెండు UAVలు వివిధ రకాల పనులు నిర్వహిస్తాయి, నిఘా, దాడి, రేడియో తరంగాలను తిరిగి బదిలీ చేయడం మరియు లక్ష్యాన్ని గుర్తించడం వంటి పలు పనులను ఇవి నిర్వహిస్తాయని ఆయన పేర్కొన్నారు.
ఆగస్టు 2007లో, 16వ ఎయిర్ ఆర్మీ కమాండర్ జనరల్ మేజర్ అలెగ్జాండర్ బెలెవిట్చ్ 16వ ఎయిర్ ఆర్మీకి సమీప భవిష్యత్‌లో రెండు అధునాతన సు-34 ఫుల్‌బ్యాక్ ఫైటర్-బాంబర్‌లు (ఒక రకం యుద్ధ విమానాలు) సమకూరుస్తున్నట్లు వెల్లడించారు. అయితే, 2010నాటికి కేవలం 16 సు-34 యుద్ధ విమానాలు మాత్రమే సేవలు అందిస్తున్నాయి, ఒక ఫ్రంట్‌లైన్ యూనిట్ మాత్రమే ఇటువంటి విమానాలను పొందింది. బెలెవిట్చ్ తమ దళానికి మిగ్-29SM ఫుల్‌క్రమ్ యుద్ధ విమానాలు వస్తాయని, వీటిని కాలంచెల్లిన మిగ్-29ల స్థానంలో ప్రవేశపెట్టనున్నట్లు పేర్కొన్నారు, వీటితోపాటు దగ్గరి నుంచి మద్దతు ఇచ్చే అత్యాధునిక సు-24 ఫ్రాగ్‌ఫూట్ యుద్ధ విమానాలు కూడా వస్తాయని చెప్పారు, ఇవి ఆఫ్ఘనిస్తాన్, చెచెన్యా మరియు ఇతర ప్రదేశాల్లో విజయవంతంగా కార్యకలాపాలు నిర్వహించాయని తెలిపారు.
శాశ్వత ప్రాతిపదికన సుదీర్ఘ-ప్రయాణాలు చేయగల యుద్ధ విమానాలను పంపడాన్ని జూలై మరియు ఆగస్టు 2007లో పునరుద్ధరించింది, దీనికి ముందు సోవియట్ యుగంలో మాత్రమే రష్యా ఇటువంటి కార్యకలాపాలు సాగించింది, సోవియట్ యూనియన్ పతనమైన తరువాత ఇంధన వ్యయాలు మరియు ఇతర ఆర్థిక ఇబ్బందుల కారణంగా, ఆపై తీసుకున్న ఏకపక్ష నిర్ణయం ఫలితంగా, 15 ఏళ్లపాటు తమ విమానాలను పంపే విధానానికి రష్యా స్వస్తిపలికింది. ఉత్తర ధ్రువం, అట్లాంటిక్ మరియు పసిఫిక్ మహాసముద్రంపై గస్తీ చర్యలను తిరిగి ప్రారంభించింది, తరచుగా విమానాలను NATO (నాటో) భూభాగానికి దగ్గరగా తీసుకొచ్చింది, ఇటీవల UK మరియు ఐర్లాండ్ మధ్య ఐరిష్ సముద్రంపై రష్యా వైమానిక దళ విమానాలు ప్రయాణించాయి.
2008లో వైమానిక దళం 4 నుంచి 7 వరకు విమానాలను కోల్పోయింది, 2008 దక్షిణ ఒసెటియన్ యుద్ధం సందర్భంగా జార్జియా విమాన-విధ్వంసక చర్యల్లో ఇవి నేలకూలాయి.
Warfare.ru అనే వెబ్‌సైట్ 2009 ప్రారంభంలో వైమానిక దళంలో ఒక ప్రధాన పునర్వ్యవస్థీకరణ జరిగినట్లు వెల్లడించింది, దీనిలో ఎయిర్ ఆర్మీలను కమాండ్‌లుగా మార్చడం, ఎక్కువ భాగం వైమానిక రెజిమెంట్‌లను వైమానిక స్థావరాలుగా మార్చినట్లు తెలిపింది. అయితే, "యుద్ధ విమానాలు" ఆగస్టు-సెప్టెంబరు 2009 వివాదంపై స్టెఫాన్ బట్నెర్ వెల్లడించిన అభిప్రాయాలు ప్రకారం, యుద్ధానికి సంబంధించిన క్రమంలో మాత్రం పెద్దగా మార్పులు చోటుచేసుకోలేదు, ఇది కింద సూచించిన విధంగానే ఉన్నట్లు వెల్లడించారు. చివరగా ఏవియేషన్ వీక్ & స్పేస్ టెక్నాలజీ పునర్వ్యవస్థీకరణ డిసెంబరు 2009నాటికి పూర్తవుతుందని ధ్రువీకరించింది, వైమానిక సిబ్బంది సంఖ్యల్లో 40 శాతం తగ్గింపు ఉండవచ్చని తెలియజేసింది.
ఫిబ్రవరి 2009లో, రష్యా వార్తాపత్రిక కోమ్మెర్‌శాట్ రష్యా వైమానిక దళంలో ప్రస్తుతం సేవలు అందిస్తున్న మొత్తం 291 మిగ్-29 యుద్ధ విమానాల్లో 200 యుద్ధ విమానాలు సురక్షితంగా లేవని, వాటిని శాశ్వతంగా విడిచిపెట్టాల్సి ఉందని వెల్లడించింది. ఈ చర్య వలన రష్యా యొక్క మొత్తం వైమానిక దళంలో సుమారుగా 650 యుద్ధ విమానాల్లో మూడో వంతు యుద్ధ విమానాలను సేవల నుంచి తొలగించాల్సి వస్తుందని పేర్కొంది.
2009 జూన్ 5న జనరల్ స్టాఫ్ ఛీఫ్ నికోలాయ్ మేకరోవ్ రష్యా వైమానిక దళం గురించి మాట్లాడుతూ, బాంబు దాడి చర్యలను వారు వెలుతురులో పగటిపూట నిర్వహించినప్పటికీ, వారు లక్ష్యాలను ఛేదించలేరని పేర్కొన్నారు. మేజర్ జనరల్ పావెల్ ఆడ్రోసోవ్ మాట్లాడుతూ సుదూర-ప్రయాణాలు చేసే రష్యా యుద్ధ విమానాలను 2009లో ఆధునికీకరిస్తున్నట్లు, లక్ష్యాలకు 20 మీటర్ల పరిధిలో దాడి చేయగల సామర్థ్యాన్ని వాటికి అందించనున్నట్లు సూచించారు.
2009 ఆగస్టు 18న రష్యా ప్రభుత్వం MAKS-2009 వైమానిక ప్రదర్శనలో 48 సు-35BM, 4 సు-30M2 మరియు 12 సు-27SM' యుద్ధ విమానాల కోసం ఒక ఒప్పందంపై సంతకం చేసింది.
సెప్టెంబరు 2009లో జాయింట్ CIS ఎయిర్ డిఫెన్స్ సిస్టమ్ యొక్క ఒక తూర్పు ఐరోపా నెట్‌వర్క్‌ను రష్యా మరియు బెలారస్ కలిసి ఏర్పాటు చేయనున్నట్లు ప్రకటన వెలువడింది. రష్యా-బెలారస్ దేశాల గగనతలాన్ని సంయుక్తంగా రక్షించేందుకు ఈ వ్యవస్థను ఏర్పాటు చేయాలని నిర్ణయించారు. ప్రణాళిక ప్రకారం దీనిలో ఐదు వైమానిక దళ యూనిట్‌లు, 10 విమాన విధ్వంసక యూనిట్‌లు, ఐదు సాంకేతిక సేవా మరియు మద్దతు యూనిట్‌లు మరియు ఒక ఎలక్ట్రానిక్ వార్‌ఫేర్ యూనిట్‌లు భాగంగా ఉండనున్నాయి. రష్యా లేదా బెలారస్ వైమానిక దళం లేదా ఎయిర్ డిఫెన్స్ ఫోర్స్ సీనియర్ కమాండర్ నేతృత్వంలో ఇది పనిచేస్తుంది.
పలు రష్యా ఏవియేషన్ కంపెనీలు అధునాతన యుద్ధ విమానాలను అభివృద్ధి చేయడం కోసం ప్రయత్నిస్తున్నారు, ప్రస్తుతం వినియోగంలో ఉన్న వయస్సు మీదపడుతున్న మిగ్-29 మరియు సు-27 యుద్ధ విమానాల స్థానంలో అధునాతన యుద్ధ విమానాలను చేర్చేందుకు అవి ప్రయత్నిస్తున్నాయి. నిధుల ఇబ్బందుల కారణంగా అన్ని ప్రయత్నాలకు తీవ్రంగా ప్రభావితమయ్యాయి. సుఖోయ్ ముందు వరుసలో నిలిచింది. వ్యూహాత్మక వైమానిక దళాల కోసం ఉద్దేశించిన భవిష్యత్ వైమానిక యుద్ధ విమానం - సుఖోయ్ పాక్ ఎఫ్ఏ 2002 నుంచి అభివృద్ధిలో ఉంది. మొదటి నమూనా 2010 జనవరి 29లో ప్రాథమిక ప్రయాణాన్ని నిర్వహించింది. 2015 నాటికి దీనిని వైమానిక దళంలో ప్రవేశపెట్టనున్నట్లు ప్రకటించారు.
ఇటీవల వైమానిక దళ విమానాలపై సోవియట్ ఎర్రని నక్షత్ర చిహ్నాన్ని మార్చడంపై చర్చ జరుగుతుంది. మార్చి 2010లో, స్టేట్ డుమాకు కొత్త చిహ్నాన్ని ప్రతిపాదించారు, జాతీయ పతాకంలో మూడు రంగులను ప్రతిబింబించేలా ఒక నీలి రంగు వెలుపలి చారను చేర్చాలని ఈ ప్రతిపాదనలో పేర్కొన్నారు. ఈ ప్రతిపాదనను సమాఖ్య మండలి తిరస్కరించింది, అయితే మూడు రంగుల చిహ్నాన్ని ఉపయోగించిన కొన్ని విమానాల చిత్రాలు మాత్రం కనిపించాయి.
జులై 2010లో, రష్యా యుద్ధ విమానాలు ఐరోపాలో రష్యా భూభాగం నుంచి దూరప్రాచ్యంలోని రష్యా భూభాగానికి ప్రయాణించాయి.
ఆగస్టు 2010నాటికి, రష్యా వైమానిక దళం యొక్క కమాండర్-ఇన్-ఛీఫ్ అలెగడాంర్ జెలిన్ (ఎఖో మోక్‌వీ రేడియో స్టేషన్‌కు 2010 ఆగస్టు 14న ఇచ్చిన ఇంటర్వ్యూలో) మాట్లాడుతూ రష్యా పైలెట్‌లకు ఏడాదికి అందుబాటులో ఉన్న సగటు విమాన ప్రయాణ గంటలు 80కి చేరుకున్నాయని వెల్లడించారు, ఆర్మీ ఏవియేషన్ మరియు మిలిటరీ రవాణా వైమానిక దళానికి చెందిన పైలెట్‌లకు విమాన ప్రయాణ గంటలు ఏడాదికి 100కుపైగా ఉన్నాయని చెప్పారు.
2010 ఆగస్టు 15నాటికి, రష్యా వైమానిక దళం తాత్కాలికంగా తమ సు-25 విమానాల వాడకాన్ని నిలిపివేసింది, ఒక శిక్షణ కార్యక్రమంలో విమాన కూలిపోయిన ప్రమాదంపై దర్యాప్తు చేసేందుకు ఈ నిర్ణయం తీసుకుంది. రష్యా రక్షణ మంత్రిత్వ శాఖ 2010 ఆగస్టు 6న సైబీరియాలో స్టెప్ విమానాశ్రయానికి వాయువ్యంగా 60 కిమీ దూరంలో ఈ విమానం కూలిపోయినట్లు వెల్లడించిందని ఆర్ఐఏ నోవోస్టి పేర్కొంది. రష్యా వైమానిక దళం ద్వారా ఈ విమానాన్ని ఆధునీకరిస్తున్నారు. విమానంలోని సిబ్బంది విమానం కూలిపోవడానికి ముందుగానే సురక్షితంగా దాని నుంచి బయటపడ్డారు, విమాన ప్రమాదంలో పౌరులెవరికీ గాయాలు కాలేదు.
యుద్ధానికి సంబంధించిన క్రమాన్ని ఎయిర్ ఫోర్సెస్ మాస పత్రిక యొక్క జూలై మరియు ఆగస్టు 2007 సంచికల నుంచి పునర్నిర్మించారు.
2009లో రష్యా వైమానిక దళాల నిర్మాణం పూర్తిగా ఒక కమాండ్-ఎయిర్ బేస్ నిర్మాణానికి మార్చబడింది, గతంలో ఇది ఎయిర్ ఆర్మీ- ఎయిర్ డివిజన్ లేదా కార్ప్స్-ఎయిర్ రెజిమెంట్లో ఉండేది. జాబితా ప్రస్తుత నిర్మాణం ప్రకారం లేదు. Warfare.ru వెబ్‌సైట్ ప్రస్తుత రోజు జాబితాగా కనిపించే దానిని నిర్వహిస్తుంది, "కాంబాట్ ఎయిర్‌క్రాఫ్ట్" మేగజైన్ జూన్ 2010లో తమ సంస్థ యొక్క నూతన యుద్ధ క్రమ అంచనాను వెల్లడించింది.
రష్యా వైమానిక దళం యొక్క సెంట్రల్ సబార్డినేషన్ దళాలు
శిక్షణ విభాగాలు
స్పెషల్ పర్పస్ కమాండ్ (ప్రత్యేక అవసరాల దళాలు) , ప్రధాన కార్యాలయం, మాస్కో, మాస్కో మిలిటరీ జిల్లా
1వ ఎయిుర్ అండజ్ ఎయిర్ డిఫెన్స్ ఫోర్సెస్ కమాండ్, లెనిన్‌గ్రాడ్ మిలిటరీ జిల్లా (మాజీ VVS మరియు PVO యొక్క 6వ ఆర్మీ)
VVS మరియు PVO యొక్క 2వ కమాండ్ దూరప్రాచ్య మిలిటరీ జిల్లా (మాజీ VVS మరియు PVO యొక్క 11వ ఆర్మీ)
VVS మరియు PVO యొక్క3వ కమాండ్, సైబీరియా మిలిటరీ జిల్లా (మాజీ VVS మరియు PVO యొక్క 14వ ఆర్మీ)
4వ ఎయిర్ అండ్ ఎయిర్ డిఫెన్స్ ఫోర్సెస్ కమాండ్, ఉత్తర కాకసస్ మిలిటరీ జిల్లా (మాజీ VVS మరియు PVO యొక్క 4వ మరియు 5వ ఆర్మీలు)
కమాండ్ ఆఫ్ లాంగ్ రేంజ్ ఏవియేషన్ - మాస్కో వద్ద HQ
కమాండ్ ఆఫ్ మిలిటరీ ఏవియేషన్ - మాస్కో
సోవియట్ వైమానిక స్థావరాల జాబితాలో రష్యా వైమానిక దళంతో క్రియాశీలకంగా ఉన్న స్థావరాలు ఉంటాయి.
Warfare.ru వెబ్‌సైట్ ఆధారంగా విమానాల జాబితాను ఇక్కడ పేర్కొనడం జరిగింది.
రష్యా వైమానిక దళం అన్ని రకాలకు చెందిన మొత్తం 2,749 విమానాలను నిర్వహిస్తుంది. వీటిలో, 1,977 స్థిరమైన రెక్కలుగల యుద్ధ విమానాలు, 177 వ్యూహాత్మక యుద్ధ విమానాలు మరియు 412 దాడులకు ఉపయోగించే హెలికాఫ్టర్‌లు‌ ఉన్నాయి.